**Ministru kabineta noteikumu projekta**

**“Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts paredz veikt grozījumus MK 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” (turpmāk – noteikumu projekts), palielinot 5.2.1.2. pasākuma “Atkritumu pārstrādes veicināšana” (turpmāk – SAMP 5.2.1.2.) Kohēzijas fonda finansējumu.Noteikumu projekts stāsies spēkā nākamajā dienā pēc tā izsludināšanas, izņemot tā 1., 2., 3. punktu, kas stājas spēkā piecu darba dienu laikā pēc Eiropas Komisijas (turpmāk – EK) pozitīva lēmuma par izmaiņu veikšanu atbalsta programmā Nr.SA.46525 "Atbalsts atkritumu pārstrādes veicināšanai". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ievērojot:* Eiropas Savienības (turpmāk – ES) struktūrfondu un Kohēzijas fonda (turpmāk – KF) 2014.–2020. gada plānošanas perioda vadības likuma 20. panta 13. punktu;
* Partnerības līgumu ES investīciju fondu 2014.-2020. gada plānošanas periodam;
* ES struktūrfondu un KF 2014.-2020. gada plānošanas perioda darbības programmu “Izaugsme un nodarbinātība” (turpmāk – DP);
* Finanšu ministrijas 2020. gada 12. maijā apstiprināto informatīvo ziņojumu ”Informatīvais ziņojums par ES struktūrfondu un KF finansējuma pārdalēm un risinājumiem COVID-19 seku mazināšanai” (turpmāk – Ziņojums), kas uzsver, ka būtiska nozīme valsts ekonomiskās izaugsmes stiprināšanā un atjaunošanā, lai mazinātu COVID-19 pandēmijas izraisītās sekas un ietekmi uz veselības, nodarbinātības un uzņēmējdarbības jomām, ir ES fondu investīciju operatīvai ienākšanai tautsaimniecībā jau šogad, t.i., ES līdzfinansēto projektu īstenošanas uzsākšana pēc iespējas ātrāk. Ziņojums paredz, ka viens no pasākumiem COVID-19 pandēmijas izraisīto seku un ietekmes mazināšanai ir bioloģiski noārdāmo atkritumu pārstrādes iekārtu izveide DP 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" ietvaros;

Ziņojuma pielikumā “Priekšlikumi ES fondu finansējuma pārdalēm” norādīts, ka, ja netiks īstenota DP 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" (turpmāk - SAM 5.1.1.) trešās atlases kārtas projekta “Novērst plūdu un krasta erozijas risku apdraudējumu Ādažu novadā” (turpmāk – Projekts) otrā daļa, tam paredzētais Eiropas Reģionālās attīstības fonda (turpmāk – ERAF) finansējums tiks pārdalīts uz SAMP 5.2.1.2; * Ādažu novada domes 2020. gada 26. maija sēdē pieņemto lēmumu Nr. 117 pārtraukt Projekta otrās daļas īstenošanu;
* 2019. gada 11. oktobra MK sēdes protokola Nr. 47 3.§ “Informatīvais ziņojums "Par ES struktūrfondu un KF 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” 9. punktu, kas paredz atbalstīt minētā informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu ES fondu snieguma rezerves finansējuma un ES fondu finansējuma atlikumu izmantošanai.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija*SAMP 5.2.1.2. trešās projektu iesniegumu atlases kārtas otrajā uzsaukumā projektu iesniegumus var iesniegt bioloģiski noārdāmo atkritumu (turpmāk – BNA) pārstrādes iekārtu izveidei, kas izmanto aerobo pārstrādes metodi (turpmāk – aerobā pārstrāde) vai anaerobo pārstrādes metodi (turpmāk – anaerobā pārstrāde).Ar 2020. gada 30. maija grozījumiem MK 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” (turpmāk - MK noteikumi Nr. 588) tika noteikts trešās projektu iesniegumu atlases kārtas otrajā uzsaukumā kopējais pieejamais finansējums un tā sadalījums pa BNA pārstrādes iekārtu tipiem, ņemot vērā trešās projektu iesniegumu atlases kārtas pirmā uzsaukuma projektu iesniedzēju interesi, projektu saturu, izmaksas, kā arī iespējas sasniegt iznākuma rādītāju. Attiecīgi saskaņā ar MK noteikumu Nr. 588 2020. gada 30. maija grozījumu redakciju SAMP 5.2.1.2. pasākumam patlaban plānotais KF finansējums ir 49 485 412 *euro.**Plānotās izmaiņas*Ņemot vērā:* 2020. gada 26. maija Ādažu novada domes lēmumu Nr. 117 par Projekta otrās daļas realizācijas pārtraukšanu un Finanšu ministrijas 2020. gada 12. maijā apstiprināto Ziņojumu, kas paredz finansējuma pārdali šādā gadījumā;
* ka 2020. gada 20. jūnijā tika saņemti projektu iesniegumi trešās atlases kārtas otrajam uzsaukumam, kura ietvaros pieprasījums pēc BNA pārstrādes iekārtām, kas izmanto anaerobo pārstrādes metodi, divas reizes pārsniedz pieejamo finansējuma apjomu,

ar noteikumu projektu tiks veiktas finansējuma pārdales no SAM 5.1.1. (Projektam paredzētā finansējuma 1 774 715 *euro* apmērā – intervences kods 087) uz SAMP 5.2.1.2, kā arī ar noteikumu projektam pievienoto MK sēdes protokollēmuma projektu dota atļauja izmantot DP 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija *Natura 2000* teritorijās" (turpmāk – SAM 5.4.1.) projektu finansējuma atlikumus (10 611 *euro* – intervences kods 086), ievērojot to, ka SAM 5.4.1.1. īstenošana ir pabeigta.Lai nodrošinātu finansējuma pārdales, Vides aizsardzības un reģionālās attīstības ministrija (turpmāk – VARAM) DP grozījumu priekšlikumā Nr. 6, kas tika iesniegts EK 2020. gada 7. jūlijā, ir ierosinājusi ERAF finansējuma 1 785 326 *euro* apmērā pārdali uz KF (SAMP 5.2.1.2.) COVID-19 seku mazināšanai. DP grozījumu priekšlikums no EK puses ir apstiprināts 2020. gada 22. jūlijā, tāpēc ir nepieciešams steidzami virzīt noteikumu projektu un MK sēdes protokollēmuma projektu*.* Finansējuma pārdales rezultātā SAMP 5.2.1.2. kopējais KF finansējums būs 51 270 738 *euro*, t.sk., SAMP 5.2.1.2. trešās atlases kārtas ietvaros - 46 313 078 *euro*. Noteikumu projekts nosaka, ka papildu KF finansējums būs pieejams šobrīd projektu iesniegumu vērtēšanā esošajam trešās atlases otrajam uzsaukumam - konkrēti, BNA atkritumu anaerobās pārstrādes projektiem (palielinot pieejamo KF finansējumu uz 16 305 325 *euro*).Projektu iesniedzēju interese par BNA pārstrādes iekārtu izveidi ir ļoti augsta, uz ko norāda atlasē pieteikto projektu KF finansējuma pieprasījuma pārsniegums. Finansējuma pārdale uz SAMP 5.2.1.2. trešās projektu iesniegumu atlases kārtas otro uzsaukumu, nevis jaunas atlases uzsaukšana, ir izvēlēta kā labākais risinājums, lai neaizkavētu finansējuma apguvi un neradītu papildu administratīvo slogu projektu iesniedzējiem, atkārtoti sagatavojot un iesniedzot projektus.*Sasniedzamie rezultāti*Atbalsts bioloģiski noārdāmo atkritumu pārstrādei veicinās aprites ekonomikas principu ieviešanu un samazinās ar COVID-19 pandēmiju radītās negatīvas sekas, jo noteikumu projekts ļaus ātri apstiprināt pēc iespējas vairāk īstenošanā esošus augstas gatavības atbilstošus projektus, lai vēl 2020. gadā tiktu parakstīti līgumi par projektu īstenošanu un tiktu nodrošināta ES fondu investīciju operatīva ienākšana tautsaimniecībā jau šogad. Tas palīdzētu mazināt COVID-19 krīzes negatīvo ietekmi uz tautsaimniecību un veicinātu ekonomikas straujāku atgūšanos.Šobrīd SAMP 5.2.1.2. ietvaros tiek īstenoti 6 projekti, kas nodrošina iznākuma rādītāja vērtības izpildi 82% apmērā. SAMP 5.2.1.2. trešās projektu iesniegumu atlases kārtas otrajā uzsaukumā pieejamais finansējums ļauj atbalstīt 3 aerobās pārstrādes projektus un 2 anaerobās pārstrādes projektus. Finansējuma pārdale SAMP 5.2.1.2. trešās projektu iesniegumu atlases kārtas otrā uzsaukuma projektu vērtēšanas laikā sniegs iespēju piedāvāt atbalstu nepilnā apjomā vēl vienam anaerobās pārstrādes projektam, kā rezultātā varētu nodrošināt SAMP 5.2.1.2. iznākuma rādītāja pilnīgu izpildi un nodrošināt lielāku BNA pārstrādes iekārtu jaudu valstī, kas ir kritiski svarīgi, ievērojot to, ka no 2023.gada būs jānodrošina BNA dalīta vākšana. Šie projektu arī veicinās Padomes Direktīvā 1999/31/EK (1999. gada 26. aprīlis) par atkritumu poligoniem un nacionālajos tiesību aktos noteikto mērķu sasniegšanu attiecībā uz sadzīves atkritumu apglabāšanas poligonos apglabājamo atkritumu apjoma samazināšanu, jo īpaši attiecībā uz BNA. *Citas izmaiņas:*SAMP 5.2.1.2. trešās projektu iesniegumu atlases kārtas otrajā uzsaukumā tika saņemti vairāki jautājumi par būvprojekta izstrādes, būvuzraudzības un autoruzraudzības izmaksu attiecināmību atbilstoši MK noteikumu 27.1. apakšpunktam, ja projektā plānots noslēgt apvienotu projektēšanas – būvdarbu jeb būvniecības līgumu. Tas norāda uz MK noteikumu 27.1. apakšpunkta esošās redakcijas neskaidro formulējumu un ļauj projekta iesniedzējam veikt to interpretāciju par labu sev.Atbilstoši Būvniecības likumam būvdarbi ir būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu, bet būvniecība ir visu veidu būvju projektēšana un būvdarbi. Attiecīgi projektā var paredzēt būvdarbu (tikai būvdarbu daļa) vai būvniecības (apvienotas būvdarbu un projektēšanas daļas) līgumu.Regulējums tapis, lai izslēgtu interpretēšanas iespējas, nodrošinātu vienlīdzīgu pieeju starp visiem projektiem, izvairīties no situācijas, kad projektiem, kuru ietvaros plānots slēgt būvniecības līgumu (apvienotais projektēšanas un būvdarbu līgums), atbilstoši MK noteikumu 27.1. apakšpunktam 10 procentu attiecināmo izmaksu ierobežojumā tiek attiecināta arī projektēšanas daļa, kas šādi radītu labvēlīgāku situāciju, kā projektiem, kas paredz atsevišķus projektēšanas un būvdarbu līgumus. Ievērojot to, ka projekti tiek īstenoti arī kā apvienotās projektēšanas – būvdarbu jeb būvniecības līgumi, tad noteikumu projekts precizē, ka šādā gadījumā 10% ierobežojums projektēšanas, autoruzraudzības un būvuzraudzības pakalpojumiem tiek aprēķināts no būvniecības līguma summas būvdarbu daļas (kas var ietvert būves, ēkas, ceļus, laukumus, tehnoloģiskās iekārtas, u.c.) – t.i., būvniecības līguma summas, neņemot vērā projektēšanas un autoruzraudzības līguma sadaļas.Līdz ar to noteikumu projekts nosaka, ka MK noteikumu 27.1. apakšpunkta attiecināmās izmaksas aprēķina atbilstoši projektā plānotā līguma veidam:* ja paredzēts slēgt būvdarbu līgumu, tad ir attiecināmas būvprojekta izstrādes izmaksas, būvuzraudzības un autoruzraudzības izmaksas, nepārsniedzot 10% no būvdarbu līguma summas;
* ja paredzēts slēgt būvniecības līgumu, tad ir attiecināmas būvprojekta izstrādes izmaksas, būvuzraudzības un autoruzraudzības izmaksas, nepārsniedzot 10% no būvniecības līguma būvdarbu summas.

SAMP 5.2.1.2. ietvaros jau ir noslēgti līgumi par sešu projektu īstenošanu –četros projektos nav paredzēts veikt būvdarbus, jo plāno iegādāties tikai aprīkojumu, tehnoloģiskās iekārtas un specializētos transportlīdzekļus, bet 2 projektos ir paredzēts veikt būvdarbus. No tiem vienā projektā ir plānots būvdarbu līgums un projektēšanas līgums atsevišķi, bet otrā projektā ir noslēgts apvienotais līgums, kur iekļautas aprīkojuma un iekārtas, projektēšanas, autoruzraudzības un būvdarbu izmaksas. Šiem diviem projektiem MK noteikumu 27.1. apakšpunkta attiecināmo izmaksu ierobežojums tika rēķināts attiecīgi no būvdarbu līguma summas un no apvienotā līguma būvdarbu daļas summas. Līdz ar to noteikumu projekts neietekmē finansējuma saņēmēju jau iegūtās tiesības, kā arī minētajiem projektu iesniedzējiem nepasliktināsies tiesiski iegūtais stāvoklis. Jāuzsver, ka projektu īstenotājiem, kuri jau ir noslēguši līgumu par līdzfinansējuma saņemšanu, piešķirtā atbalsta apjoms nemainīsies.Papildus noteikumu projekts tehniski precizē pirmajā atlases kārtā pieejamo finansējumu (palielinot to par 1 *euro*), ņemot vērā noslēgto līgumu summas. |
| 3. | Projekta izstrādē iesaistītās institūcijas un publiskās personas kapitālsabiedrības | VARAM. |
| 4. | Cita informācija | SAMP 5.2.1.2. ietvaros KF finansējums komersantiem, kas nav sabiedriskā pakalpojuma sniedzēji, tiek piešķirts kā valsts atbalsts paziņotas atbalsta shēmas SA.46525 “Atbalsts atkritumu pārstrādes veicināšanai” ietvarā (saskaņā ar Reģionālā atbalsta pamatnostādnēm 2014.-2020.gadam). VARAM ir secinājusi, ka kopējais KF finansējums un iespējamais pašvaldību finansējums, salīdzinot paziņotajā atbalsta shēmā norādīto un ierosinātajos MK noteikumu Nr. 588 grozījumos iekļauto, būs palielināts par vairāk kā 20%. Līdz ar to VARAM atbilstoši Komisijas 2004.gada 21.aprīļa Regulas (EK) Nr.794/2004, *ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus EK Līguma 93.panta piemērošanai* 4.panta 2.punktam jāiesniedz paziņojums EK par iepriekš minētās atbalsta shēmas budžeta izmaiņām. Līdz ar to MK noteikumu projekts paredz, ka grozījumi attiecībā uz kopējo KF finansējumu un iespējamo pašvaldību budžeta finansējumu un tā dalījumu pa projektu iesniegumu atlases kārtām (MK noteikumu 1., 2.., 3. punkts) stāsies spēkā piecu darba dienu laikā pēc EK pozitīva lēmuma pieņemšanas par izmaiņu veikšanu atbalsta programmā Nr.SA.46525 "Atbalsts atkritumu pārstrādes veicināšanai", VARAM publicējot attiecīgu paziņojumu oficiālajā izdevumā “Latvijas Vēstnesis”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmējiem, VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs ietekmi uz institūciju administratīvo slogu. Noteikumu projekts palīdzēs mazināt COVID-19 pandēmijas izraisītās krīzes negatīvo ietekmi uz tautsaimniecību un veicinās ekonomikas straujāku atgūšanos. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi |
| 2021. | 2022. | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 557 386 | 0 | 15 136 238 | 0 | 11 616 459 | 0 | -5 609 413 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 557 386 | 0 | 15 136 238 | 0 | 11 616 459 | 0 | -5 609 413 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10 557 386 | 0 | 15 279 584 | 0 | 12 071 793 | 0 | -5 819 638 |
| 2.1. valsts pamatbudžets | 10 557 386 | 0 | 15 136 238 | 0 | 11 616 459 | 0 | -5 609 413 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 143 346 | 0 | 455 334 | 0 | -210 225 |
| 3. Finansiālā ietekme | 0 | 0 | -143 346 | 0 | -455 334 | 0 | 210 225 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | -143 346 | 0 | -455 334 | 0 | 210 225 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 210 225 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 210 225 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts nosaka kopējo SAMP 5.2.1.2 KF finansējumu 51 270 738 *euro* un trešās projektu iesniegumu atlases kārtas ietvaros pieejamo finansējumu 46 313 078 *euro* apmērā, t.sk. trešās projektu iesniegumu atlases kārtas pirmajā uzsaukumā apstiprinātais projekts (29 553 405 *euro*) un otrajam uzsaukumam pieejamo KF finansējumu 16 759 673 *euro* apmērā.Projekta finansējuma pārdales ar DP grozījumiem Nr.6 iekļautas intervences kodā Nr. 017 “Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)”, attiecīgi veicot izmaiņas intervences kodos Nr. 086 “Natura 2000 teritoriju aizsardzība, atjaunošana un ilgtspējīga lietošana” un Nr. 087 “Pasākumi saistībā ar pielāgošanos klimata pārmaiņām un ar klimatu saistīto risku (piemēram, erozijas, ugunsgrēku, plūdu, vētru un sausumu) profilakses un vadības pasākumi, tostarp izpratnes veidošana, civilā aizsardzība un katastrofu pārvarēšanas sistēmas un infrastruktūras”.Valsts budžeta ieņēmumi ir maksimāli iespējamā finansējuma KF daļa 85 %, ja projekta iesniedzējs ir sadzīves atkritumu apglabāšanas sabiedriskā pakalpojuma sniedzējs, un 35 %, ja projekta iesniedzējs ir pašvaldība, tās iestāde vai komersants (izņemot sabiedrisko pakalpojumu sniedzēju) apmērā no projektam pieejamā kopējā attiecināmā finansējuma (attiecināmām izmaksām). Budžeta izdevumi ir projektu ieviešanai nepieciešamie kopējie finanšu līdzekļi, kas ietekmē valsts un pašvaldību budžetu.Finansējuma saņēmēju privātais finansējuma apjoms netiek iekļauts šajā tabulā, bet nepieciešamā pašvaldību līdzfinansējuma daļa aerobo iekārtu projektiem indikatīvi norādīta budžeta izdevumu sadaļā (aerobajām iekārtām pieejamais KF finansējums 0,45 milj. *euro*), kur projektu iesniedzēji ir pašvaldības, to iestādes vai kapitālsabiedrības). Savukārt, anaerobām iekārtām (pieejamais KF finansējums 16,30 milj. *euro*) projektu iesniedzēji ir sabiedrības ar ierobežotu atbildību, kas sniedz sabiedrisko pakalpojumu un līdzfinansējumu var nodrošināt no publiskajiem un privātajiem resursiem saskaņā ar noteikumu projekta 32.4.1 apakšpunktu. Tā kā SAMP 5.2.1.2. trešās kārtas otrais uzsaukums tiek īstenots kā atklāta projektu iesniegumu atlase, tad precīzu finansējuma apjomu budžeta izdevumu sadaļā, kas tiks izmantots no publiskajiem resursiem, nav iespējams norādīt. SAMP 5.2.1.2. ietvaros jau īstenošanā esošajiem projektiem plānotais vidēja termiņa budžeta finansējums norādīts saskaņā ar CFLA sagatavotajām 2020. gada finanšu prognozēm un apgūto finansējumu līdz 2019. gada beigām. Izmaiņas kārtējā gadā norādītas pēc VARAM plānotajām projektu izmaksām līdz 2023. gadam saskaņā ar līdz šim īstenošanā esošo projektu finansējuma apguvēm. Ar šo noteikumu projektu indikatīvi tiek plānots palielināt SAMP 5.2.1.2. izmaksas 2023. gadā papildus jau plānotajai finanšu izpildei. SAMP 5.2.1.2. trešās atlases kārtas projektus plānots ieviest saskaņā ar noslēgto vienošanos un ne ilgāk kā līdz 2023. gada 31. decembrim.2020. gadam SAMP 5.2.1.2 kopējās izmaksas plānotas vismaz 13 048 214 *euro*, tajā skaitā KF finansējums 10 557 386 *euro* un privātais finansējums vismaz – 2 490 828 *euro*.2021. gadam SAMP 5.2.1.2 kopējās izmaksas plānotas vismaz 23 565 936 *euro*, tajā skaitā KF finansējums 15 136 238 *euro*, pašvaldību budžeta līdzfinansējums vismaz – 143 346 *euro* (finanšu resursi, par kuriem nav saņemts nekāds publisks atbalsts) un privātais finansējums vismaz – 8 286 352 *euro*.2022.gadam SAMP 5.2.1.2 kopējās izmaksas plānotas vismaz 15 015 180 *euro*, tajā skaitā KF finansējums 11 616 459 *euro*, pašvaldību budžeta līdzfinansējums vismaz – 455 334 *euro* (finanšu resursi, par kuriem nav saņemts nekāds publisks atbalsts) un privātais finansējums vismaz – 2 943 387 *euro*.2023. gadam SAMP 5.2.1.2 kopējās izmaksas plānotas 7 276 112 *euro*, tajā skaitā KF finansējums 6 007 046 *euro*, pašvaldību budžeta līdzfinansējums vismaz – 245 109 *euro* (finanšu resursi, par kuriem nav saņemts nekāds publisks atbalsts) un privātais finansējums vismaz – 1 023 957 *euro*. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrību noteikumu projekts skar tikai pastarpināti, līdz ar to noteikumu projekts netika publicēts VARAM tīmekļvietnē. Vienlaikus jāņem vērā, ka noteikumu projekts izstrādāts, ņemot vērā nepieciešamību nekavējoties mazināt ar valstī izsludināto ārkārtējo situāciju saistīto negatīvo ietekmi uz tautsaimniecību un veicināt ekonomikas straujāku atgūšanos no COVID-19 izraisītās krīzes. |
| 2. | Sabiedrības līdzdalība projekta izstrādē  | Noteikumu projekts šo jomu neskar. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM kā atbildīgā iestāde, CFLA kā sadarbības iestāde un pašvaldības, pašvaldības iestādes, kapitālsabiedrības un atkritumu pārstrādes uzņēmumi kā finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Nav ietekmes uz pārvaldes funkcijām un institucionālo struktūru. Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Vides aizsardzības un

reģionālās attīstības ministrs J. Pūce

2020.08.18. 16:44

2967

K.Dūdiņa

Tel.: 67026410

e-pasts: kristine.dudina@varam.gov.lv